ᱜᱩᱨᱫᱟᱥᱯᱩᱨ

ᱜᱩᱨᱫᱟᱥᱯᱩᱨ ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱛᱟᱞᱟ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱥᱤᱢᱟᱹ ᱠᱷᱚᱱ, ᱵᱤᱭᱟᱥ ᱜᱟᱰᱟ ᱟᱨ ᱨᱚᱵᱤ ᱜᱟᱰᱟ ᱛᱟᱞᱟ ᱨᱮ, ᱥᱤᱧᱚᱛ ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱜᱩᱨᱫᱟᱥᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱦᱚᱱᱚᱛ ᱨᱮᱱᱟᱜ ᱚᱛᱱᱚᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾

ᱜᱩᱨᱫᱟᱥᱯᱩᱨ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱢᱚᱦᱚᱸᱛ ᱜᱩᱨᱤᱭᱟ ᱫᱟᱥ ᱧᱩᱛᱩᱢ ᱨᱮ ᱫᱚᱦᱚ ᱾ ᱥᱚᱢᱨᱟᱡᱽ ᱚᱠᱵᱟᱨ ᱫᱚ ᱠᱟᱞᱟᱱᱚᱨ ᱨᱮ ᱛᱟᱡᱽ ᱮ ᱦᱚᱨᱚᱜ ᱠᱮᱫᱼᱟ, ᱱᱤᱭᱟᱹ ᱥᱚᱦᱚᱨ ᱠᱷᱚᱱ ᱒᱖ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱵᱮᱦᱨᱟᱢᱯᱩᱨ ᱥᱚᱦᱚᱨ, ᱚᱠᱟᱨᱮ ᱵᱮᱭᱨᱟᱢ ᱠᱷᱟᱱ ᱟᱜ ᱚᱲᱟᱜ (ᱢᱟᱠᱵᱟᱨᱟ) ᱢᱮᱱᱟᱜᱼᱟ, ᱑᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱫᱤᱱᱟᱱᱚᱜᱚᱨ ᱥᱚᱦᱚᱨ, ᱱᱚᱣᱟ ᱢᱚᱦᱟᱨᱟᱡᱟ ᱨᱚᱬᱡᱤᱛ ᱥᱤᱝ ᱟᱜ ᱯᱚᱱᱚᱛ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ, ᱑᱒ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱩᱨᱫᱟᱥᱯᱩᱨ ᱨᱤᱱ ᱦᱚᱲ ᱮᱞ ᱒᱒,᱙᱙,᱐᱒᱖ (᱑᱒,᱑᱒,᱙᱙᱕ ᱠᱚᱲᱟ ᱟᱨ ᱑᱐,᱘᱖,᱐᱓᱑ ᱛᱤᱨᱞᱟᱹ) ᱜᱟᱢ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱐᱑ ᱨᱮᱱᱟᱜ ᱵᱟᱨᱟ ᱵᱟᱨᱤ ᱠᱷᱟᱱᱮᱢ ᱦᱚᱲ ᱮᱞ ᱙.᱓᱐% ᱜᱨᱚᱴ ᱞᱮᱱᱟ ᱛᱟᱦᱮᱸᱫ ᱾ ᱥᱤᱧᱚᱛ ᱨᱮᱱᱟᱜ ᱯᱤᱪᱷᱞᱟᱹ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱜᱩᱨᱫᱟᱥᱯᱩᱨ ᱦᱚᱱᱚᱛ ᱫᱚ ᱑᱙᱙᱑ ᱨᱮᱱᱟᱜ ᱵᱟᱨᱟ ᱵᱟᱨᱤ ᱠᱷᱟᱱᱮᱢ ᱟᱡᱟᱜ ᱦᱚᱲ ᱮᱞ ᱑᱙.᱗᱔% ᱜᱨᱚᱴ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾

᱒᱐᱑᱑ ᱨᱮ ᱜᱩᱨᱫᱟᱥᱯᱩᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱑.᱑᱐% ᱛᱟᱦᱮᱸ ᱠᱟᱱᱟ, ᱟᱫᱚ ᱒᱐᱐᱑ ᱨᱮ ᱱᱚᱣᱟ ᱗᱓.᱘᱐% ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱕.᱙᱐% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱕.᱗᱐% ᱛᱟᱦᱮᱸ ᱠᱟᱱᱟ ᱾ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱟᱹᱜᱤᱫ, ᱗᱙.᱘᱐% ᱟᱨ ᱖᱗.᱑᱐% ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱥᱮᱪᱮᱫ ᱦᱚᱲ ᱮᱞ ᱑᱖,᱖᱘,᱓᱓᱙ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱙᱒᱘,᱒᱖᱔ ᱠᱚᱲᱟ ᱟᱨ ᱗᱔᱐,᱐᱗᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱤᱲᱟ ᱨᱮ ᱘᱙᱕ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ ᱾ ᱦᱚᱲ ᱮᱞ ᱰᱮᱱᱥᱤᱴᱤ ᱖᱔᱙ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ
ᱜᱩᱨᱫᱟᱥᱯᱩᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱔ ᱨᱮ ᱢᱮᱱᱟᱜᱼᱟ ᱱᱚᱣᱟ ᱟᱢᱨᱤᱛᱥᱚᱨ, ᱯᱚᱴᱷᱟᱱᱠᱚᱴ, ᱡᱟᱹᱢᱢᱩ ᱮᱢᱟᱱ ᱠᱷᱚᱱ ᱥᱚᱡᱷᱮ ᱡᱚᱲᱟᱣ ᱟᱠᱟᱱᱟ ᱾ ᱜᱩᱨᱫᱟᱥᱯᱩᱨ ᱥᱚᱦᱚᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱕᱔ ᱨᱮᱱᱟᱜ ᱢᱩᱬ ᱛᱷᱟᱱ ᱦᱚᱸ ᱢᱮᱛᱟᱜᱼᱟ ᱱᱚᱣᱟ ᱠᱟᱞᱟᱱᱚᱨ, ᱰᱮᱨᱟ ᱵᱟᱵᱟ ᱱᱟᱱᱟᱠ, ᱟᱡᱽᱱᱟᱞᱟ, ᱟᱢᱨᱤᱛᱥᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱦᱚᱱᱚᱛ ᱥᱨᱤ ᱢᱩᱠᱛᱚᱥᱚᱨ ᱥᱟᱦᱤᱵᱽ ᱨᱮ ᱢᱟᱞᱳᱛ ᱞᱟᱹᱜᱤᱫ ᱛᱮ ᱪᱟᱵᱟᱜᱼᱟ ᱾ ᱒᱕,᱐᱐᱐ ᱠᱟᱨᱚᱲ ᱛᱮ ᱫᱤᱞᱞᱤᱼᱟᱢᱨᱤᱛᱥᱚᱨᱼᱠᱟᱴᱨᱟ ᱮᱠᱥᱯᱨᱮᱥ ᱧᱩᱛᱩᱢ ᱛᱮ ᱢᱤᱫᱴᱟᱝ ᱮᱠᱥᱯᱨᱮᱥᱵᱮ ᱵᱷᱟᱨᱚᱛᱢᱟᱞᱟ ᱯᱞᱟᱱ ᱞᱮᱠᱟᱛᱮ ᱢᱟᱱᱟᱣ ᱟᱠᱟᱱᱟ ᱱᱤᱭᱟᱹ ᱜᱩᱨᱫᱟᱥᱯᱩᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱚᱣᱟ ᱠᱚᱱᱴᱨᱚᱞᱮᱰᱼᱥᱮᱴᱮᱨᱚᱜ ᱰᱟᱦᱟᱨ ᱜᱩᱨᱫᱟᱥᱯᱩᱨ ᱫᱚ ᱥᱚᱡᱷᱮ ᱞᱚᱲᱚᱱᱫᱷᱚᱨ ᱟᱨ ᱱᱟᱶᱟ ᱫᱤᱞᱞᱤ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱛᱮ ᱡᱚᱲᱟᱜᱼᱟ ᱾ ᱛᱟᱞᱢᱟ ᱥᱚᱲᱚᱠ ᱯᱚᱨᱤᱣᱚᱦᱚᱱ ᱟᱨ ᱨᱟᱡᱽᱰᱟᱦᱟᱨ ᱢᱚᱱᱛᱨᱤ, ᱥᱨᱤ ᱱᱤᱛᱤᱱ ᱜᱟᱰᱠᱟᱨᱤ ᱮ ᱢᱮᱱ ᱠᱮᱫᱼᱟ ᱟᱢᱨᱤᱛᱥᱚᱨᱼᱜᱩᱨᱫᱟᱥᱯᱩᱨ ᱨᱟᱡᱽᱰᱟᱦᱟᱨ ᱦᱚᱸ signal free ᱨᱮ ᱵᱚᱫᱚᱞᱚᱜᱼᱟ ᱟᱨ ᱢᱤᱫᱴᱟᱝ ᱠᱷᱚᱸᱰ ᱠᱚᱨᱛᱟᱨᱯᱩᱨ ᱜᱟᱞᱤᱭᱟᱨᱮ ᱥᱩᱨ ᱰᱮᱨᱟ ᱵᱟᱵᱟ ᱱᱟᱱᱟᱠ ᱠᱷᱚᱱ ᱡᱚᱲᱟᱜᱼᱟ ᱾

ᱥᱟᱹᱠᱷᱭᱟᱹᱛ